নিজস্ব সংবাদদাতা, বাঁকুড়া: খরার চাল বিলি করা নিয়ে অসন্তোষ ক্রমশ ছড়িয়ে পড়ছে বাঁকুড়ায়। বিপিএল তালিকায় নাম না থাকা দুঃস্থ বাসিন্দারা খরার বিনামূল্যের চাল দেওয়ার দাবিতে বৃহস্পতিবার বাঁকুড়া ১ ব্লকের তৃণমূল পরিচালিত আঁচুড়ি পঞ্চায়েতের দরজায় আড়াই ঘণ্টা তালা ঝুলিয়ে রেখে বিক্ষোভ দেখান। পঞ্চায়েতের প্রধান ও কর্মীদের অফিসের ভিতরে ঢুকতে দেননি বিক্ষোভকারীরা। শেষে বিডিও-র আশ্বাসে তালা খোলা হয়।